stanford-oval/wikipedia huggingface dataset:
Rakastaa...ei rakasta

| Rakastaa, ei rakasta> À la folie, pas du tout |
| --- | --- |

Ohjaaja:  Laetitia Colombani
Käsikirjoittaja:   Laetitia Colombani  Caroline Thivel 
Tuottaja:   Dominique Brunner  Charles Gassot 
Säveltäjä:  Jérôme Coullet
Kuvaaja:  Pierre Aïm
Pääosat:   Audrey Tautou  Samuel Le Bihan  Isabelle Carré  Clément Sibony  Sophie Guillemin 
Valmistustiedot
Valmistusmaa:  Ranska
Tuotantoyhtiö:   Cofimage 12  TF1 Films Production  TPS Cinéma  Téléma 
Levittäjä:  Sony Pictures Entertainment Netflix
Ensi-ilta:  2002
Kesto:  95 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Rakastaa...ei rakasta (À la folie... pas du tout) on vuonna 2002 ensi-iltansa saanut Laetitia Colombanin ohjaama ranskalainen psykologinen jännityselokuva, jonka pääosassa nähdään Audrey Tautou.
Juoni

Nuori taideopiskelija (Tautou) on rakastunut naimisissa olevaan sydänlääkäriin, joka on tahollaan tulossa juuri isäksi. Elokuvan puolivälissä tarina aloitetaan uudestaan lääkärimiehen näkökulmasta, jolloin jopa opiskelijatytön näyttelijä vaihtuu. Lopussa molemmat tarinat viedään loppuun.
Arvioita

Turun Sanomien Tapani Maskulan mielestä ohjaaja Colombanilla kävi tuuri, kun sai Tautoun esikoiselokuvaansa heti Amélien (2001) kuvausten jälkeen, ennen kuin sen elokuvan noste olisi ehtinyt tehdä Tautousta nirsomman. Maskula sanoo Colombanin elokuvan näkökulmaidean aiheuttavan, että kohtaukset toistuvat hänestä hieman liian samanlaisina siitä huolimatta, että myös päähenkilön esittäjä vaihtuu. Henkilöhahmojen hän sanoo jäävän kioskiviihteen kaltaisiksi karikatyyreiksi.
Käännös suomeksi
Rakasta minua hellästi

| Rakasta minua hellästi> Love Me Tender |
| --- | --- |

Ohjaaja:  Robert D. Webb
Käsikirjoittaja:   Maurice Geraghty  Robert Buckner 
Tuottaja:  David Weisbart
Säveltäjä:  Lionel Newman
Kuvaaja:  Leo Tover
Leikkaaja:  Hugh S. Fowler
Pukusuunnittelija:  Mary Wills
Lavastaja:   Lyle R. Wheeler  Maurice Ransford 
Pääosat:   Elvis Presley  Debra Paget  Richard Egan 
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  20th Century Studios Netflix
Ensi-ilta:  1956
Kesto:  89 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Rakasta minua hellästi (Love Me Tender) oli Elvis Presleyn ensimmäinen elokuva.
Taustoja

Elvis Presleyn noustua keväällä 1956 megatähdeksi miljoonasinglellään ”Heartbreak Hotel”, alkoi Hollywood kiinnostua teini-idolista. Riippumaton tuottaja Hal B. Wallis teki Elviksen kanssa kolmen filmin elokuvasopimuksen seitsemän vuoden optiolla, luvaten ensimmäisestä elokuvasta 100 000 dollarin palkkion. Wallisin etsiessä sopivaa projektia, Elvis lainattiin 20th Century Foxille B-westerniin The Reno Brothers, joka pohjautui Yhdysvaltain sisällissodan aikaiseen tositarinaan Renon sotilaskarkuriveljeksistä, jotka tekivät sarjan ryöstöjä. Elviksen tultua elokuvaan mukaan käsikirjoitus sorvattiin uusiksi, jolloin toimintaelokuvasta tuli Elviksen ympärillä pyörivä draama, ja veljesten legenda jäi lähinnä viittelliseksi (vahingossa tehdyksi junaryöstöksi). Elvis osoitti kuitenkin kykynsä selviytyä vakavammassa filmiroolissa.
Elokuvan kuvaukset alkoivat elokuun viimeisellä viikolla 1956 ja saatiin kuvattua neljässä viikossa. Ohjaaja Robert D. Webb oli pitkän linjan hollywoodilainen vailla suurempia meriittejä. Ehkä parhaiten elokuvayleisön tuntema Webbin ohjaustyö oli Kaksintaistelu merenpohjalla, joka muistetaan pikemminkin ensimmäisinä 3D CinemaScope-elokuvina, kuin niinkään sisällöllisesti merkittävänä teoksena. Elokuvan tuottaja David Weisbartin meriitteihin lukeutui edellisenä vuonna tuottamansa James Dean -elokuva Nuori kapinallinen. Vastanäyttelijät Richard Egan ja Debra Paget olivat kokeneita Hollywood-veteraaneja; Eganilla takana jo kolmekymmentä elokuvaa ja Paget oli tuoreen Cecil B. DeMillen spektaakkelielokuvan Kymmenen käskyä tähti.
Elokuvassa ei alkuperäisen suunnitelman mukaan pitänyt olla lainkaan lauluja, mutta vastoin Elviksen odotuksia, niitä sisällytettiin filmiin neljä kappaletta. Elokuvan balladista ”Love Me Tender”, joka on mukaelma sisällissodanaikaisesta laulusta ”Aura Lee”, tuli elokuvan nimi. Elokuvan ensi-ilta oli 15. marraskuuta klo 8 aamulla New Yorkin Paramount-teatterissa. Teatterin lippukassan jonossa oli 1 500 teiniä odottamassa oman idolinsa ensivilahdusta valkokankaalla. Kriitikoiden kitkeristä arvosteluista huolimatta elokuva oli vuoden suurimpia kassamenestyksiä James Deanin viimeiseksi jääneen elokuvan Jättiläinen ohella.[lähde? ] Elokuva toi tuotantokustannuksensa takaisin jo kolmen päivän teatterilevityksen jälkeen.[lähde? ]
Juoniseloste

Eletään Yhdysvaltojen sisällissodan viimeisiä hetkiä. Joukko etelän Konfederaation sotilaita ryöstää pohjoisen Unionin palkkarahajunan tietämättä, että sota on juuri päättynyt. Saatuaan sodan päättymisestä tiedon joukkio päättää kuitenkin pitää rahat, ja lähtevät kotiin. Joukkion johtaja Vance Reno (Richard Egan) kuulee yllätyksekseen, että häntä on pidetty sodassa kaatuneena. Kotipuolessa veljesryhmän nuorin Clint Reno (Elvis Presley), joka on ikänsä vuoksi välttynyt asepalveluksesta, on sillä välin mennyt naimisiin Vancen kihlatun, Kathyn (Debra Paget), kanssa. Vancen palatessa kotiin on kolmiodraama valmis. Unionin joukot ajavat ryöstäjiä takaa, ja ryhmän sisällä syntyy erimielisyyksiä, jotka lopulta johtavat siihen, että Clint ampuu veljeään, saaden samalla itse surmansa.
Postlampi

| Postlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°46′23″N, 26°56′09″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Etelälampeen 
Järvinumero:  14.923.1.124
Mittaustietoja
Pinnankorkeus:  133 m  
Pituus:  240 m  
Leveys:  110 m  
Rantaviiva:  0,579 km  
Pinta-ala:  1,624 ha  
Saaria:  ei saaria 
 fiPostlampi 
Postlampi  on Etelä-Savossa Mikkelissä  Kekkolan lähellä sijaitseva lampi.
Maantietoa

Lampi on 240 metriä pitkä, 110 metriä leveä, ja sen pinta-ala on 1,6 hehtaaria. Lammella ei ole kartan mukaan saaria.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 133 metriä mpy.
Rakkaudesta, unelmista ja kaloista

| Rakkaudesta, unelmista ja kaloista> Salmon Fishing in the Yemen |
| --- | --- |

Ohjaaja:  Lasse Hallström
Käsikirjoittaja:  Simon Beaufoy
Perustuu:  Paul Tordayn romaaniin Salmon Fishing in the Yemen
Tuottaja:  Paul Webster
Säveltäjä:  Dario Marianelli
Kuvaaja:  Terry Stacey
Leikkaaja:  Lisa Gunning
Pääosat:  Ewan McGregor Emily Blunt Kristin Scott Thomas Amr Waked
Valmistustiedot
Valmistusmaa:   Iso-Britannia
Tuotantoyhtiö:  Lionsgate CBS Films
Levittäjä:  Fandango at Home (käännä suomeksi)
Ensi-ilta:   25. toukokuuta 2012
Kesto:  107 minuuttia
Alkuperäiskieli:  englanti
Budjetti:  14 500 000 $
Tuotto:  34 564 651 $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Rakkaudesta, unelmista ja kaloista (Salmon Fishing in the Yemen) on vuonna 2011 ensi-iltansa saanut Lasse Hallströmin ohjaama brittiläinen romanttinen draamaelokuva. Se perustuu Paul Tordayn samannimiseen romaaniin vuodelta 2007. Elokuvan pääosissa ovat Ewan McGregor, Emily Blunt, Kristin Scott Thomas ja Amr Waked. Elokuvan käsikirjoitti Simon Beaufoy.
Juoni

Kala-asiantuntija Fred (McGregor) empii ryhtymistä äveriään jemeniläismiehen hankkeeseen istuttiaa lohia tämän kuivan kotimaan vähiin vesiin, kunnes Englannin pääministerin kovaotteinen pr-päällikkö (Scott Thomas) huomaa hankkeen diplomaattis-kaupalliset mahdollisuudet. Ennen pitkää sheikin vilpitön idealismi saa Fredin kiinnostumaan lohijoen rakentamisesta karulle vuoristoaavikolle.
Arvioita

Turun Sanomien Päivi Valotie harmittelee Lasse Hallströmin jämähtämistä pikkusievien ja särmättömien draamojen tekijäksi. Hänestä tämä poliittisen piikittelymahdollisuuden käyttämättä jättävä pikkufilmi horjahtelee epätasaisesti imelän rakkausdraaman ja kevyehkön komedian välillä. ”Hampaattomasta ja herttaisen yhdentekevästä elokuvasta jää päällimmäisenä käteen eksoottisia maisemia niin Jemeniä esittävästä Marokosta kuin myös Skotlannista.”
Representationalismi

Representationalismi (< lat. represento, edustaa, esittää) eli epäsuora realismi, edustuksellinen realismi, representatiivinen realismi tai representationalistinen havaintoteoria on realistinen tietoteoreettinen kanta, jonka mukaan ihminen havaitsee ensisijaisesti mielessään olevia asioita (representaatioita), ei suoraan ulkomaailman olioita. Ajattelun välittömät kohteet ovat siis mielen "sisällä". Kun ajattelen esimerkiksi pöytää, ajattelen mielessäni olevaa pöydän ajatuksellista edustajaa, en varsinaisesti itse pöytää. Ajatus voi kohdistua itse pöytään vain representaation välityksellä.
Representationalismi tässä muodossa tavataan liittää varhaismoderneihin ajattelijoihin, esimerkiksi  John Locken kaltaisiin empiristeihin. Myös René Descartes omaksui representationalismin Mietiskelyissään ensimmäisestä filosofiasta.
PostmarketOS

| postmarketOS |
| --- | --- |

Kehittäjä:  postmarketOS avoimen lähdekoodin yhteisö
Tuoteperhe:  Unixin kaltaiset
Toiminnallinen tila:  toiminnassa
Päivitysmalli:  määräaikainen julkaisu
Ytimen tyyppi:  monoliittinen ydin
Suoritintuki:  ARM, ARM64, x86, x86-64
Lähdekoodimalli:  avoin lähdekoodi
Lisenssi:  GPLv3
Aiheesta muualla
Verkkosivusto
Versiohallinta
Infobox OKNimi-testi OK: 
PostmarketOS (tyyliteltynä postmarketOS ja lyhennettynä pmOS) on vapaa ja avoimen lähdekoodin käyttöjärjestelmä, jota kehitetään ensisijaisesti älypuhelimille ja joka perustuu Alpine Linux -jakeluun.
PostmarketOS julkaistiin 6. toukokuuta 2017. Siihen voi asentaa monia X ja Wayland pohjaisia työpöytäympäristöjä, kuten Plasma Mobilen, MATEn, GNOME 3:n ja XFCEn. Myöhemmissä päivityksissä on lisätty tuki myös Unitylle (myöhemmin uudelleennimetty Lomiriksi.) ja Phoshille. Hankkeen tavoitteena on tarjota älypuhelimille kymmenen vuoden elinkaari.
Arkkitektuuri

Toisin kuin monet muut hankkeet joiden tavoitteena on siirtää Linux-jakeluita Android-puhelimiin, postmarketOS ei käytä Androidin käännösjärjestemää tai käyttäjätilaa. Jokaisella puhelimella on vain yksi ainutlaatuinen paketti, ja asennuskuvat luodaan pmbootstrap työkalulla. Projektin tarkoituksena on tulevaisuudessa tukea päälinjan Linux-ydintä kaikissa puhelimissa usein vanhentuneen Android-haaran sijaan tietoturva-aukkojen ehkäisemiseksi. Projektin tavoitteena on tukea Android-sovelluksia Anboxin avulla.
Alpine Linux valittiin käyttöjärjestelmän perustaksi pienen kokonsa vuoksi, jotta se toimisi paremmin myös vanhemmilla laitteilla. Perusasennus vie noin 6 Mt ilman ydintä.
Kuvia

Plasma Mobile Nexus 5 -puhelimella
Hildon Nexus 7 -puhelimella (2013)
XFCE Nokia N9 -puhelimella
Weston Moto G -puhelimella
LuneOS
Aiheesta muualla

Kotisivut
Lähdekoodi GitLabissa
Quest for Glory (pelisarja)

| Quest for Glory |
| --- | --- |
Kehittäjä:  Sierra Entertainment
Julkaisija:  Sierra Entertainment
Lajityyppi:  seikkailupeli, roolipeli
Aiheesta muualla
MobyGames
Lisää peliartikkeleitaVideopelien teemasivulla
Quest for Glory on Sierra Entertainmentin kehittämä ja julkaisema seikkailupelisarja.
Sarja on tunnettu myös nimellä Hero's Quest mutta nimi on muutettu kun selvisi että tuotemerkki oli jo varattu.
Tämän jälkeen Gremlin Graphics julkaisi lautapeliin perustuvan videopelin Hero Quest.
Pelit

Quest for Glory I: So You Want to be a Hero (1989) (Hero's Quest I)
Quest for Glory II: Trial by Fire (1990) (Hero's Quest II)
Quest for Glory III: Wages of War (1992)
Quest for Glory IV: Shadows of Darkness (1994)
Quest for Glory V: Dragon Fire (1998)
Reptile

Reptile voi tarkoittaa seuraavia:
Reptile, Grant Singerin ohjaama elokuva vuodelta 2023
The Reptile, suom. Käärmeihmiset, John Gillingin ohjaama elokuva vuodelta 1966
Reptile, Eric Claptonin albumi vuodelta 2001
Reptile, hahmo videopelisarjassa Mortal Kombat.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Reptile”, voi hakea sivunnimihaulla, laajalla sivunnimihaulla tai tekstihaulla.
Ratakrassi

| Ratakrassi |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Krassit Lepidium
Laji::  densiflorum
Kaksiosainen nimi
 Lepidium densiflorum  Schrad. 
Katso myös
   Ratakrassi Wikispeciesissä   Ratakrassi Commonsissa 
Infobox OKNimi-testi OK: 
Ratakrassi (Lepidium densiflorum) on ristikukkaiskasvien (Brassicaceae) heimoon, krassien (Lepidium) sukuun kuuluva ruohovartinen kasvilaji. Ratakrassi muistuttaa paljolti pihakrassia (Lepidium ruderale) ja rikkakrassia (Lepidium neglectum).
Ratakrassi on joko yksi- tai kaksivuotinen kasvi ja voi kasvaa noin parikymmentä senttimetriä korkeaksi. Sen varsi on haarova ja kasvutavaltaan pysty. Alimmat lehdet ovat liuskoittuneita, mutta ne kuihtuvat ja karisevat aikaisin pois. Ylemmät lehdet ovat isohampaisia. Ratakrassin kukat sijaitsevat varren haarojen päissä tiiviissä ja pitkäperäisissä tertuissa, joiden yksittäiset kukat ovat pieniä. Kukkien terälehdet ovat hyvin pienet sekä mitättömät ja ne voivat toisinaan myös puuttua kokonaan. Ratakrassin hedelmät ovat pyöreähköjä, munanmuotoisia lituja, jotka voivat olla kapealti siipipalteisia. Ratakrassi kukkii kesäkuusta elokuuhun ja on lähes tuoksuton.
Ratakrassi kasvaa erilaisilla joutomailla, kuten ratapihoilla sekä satamissa. Suomessa ratakrassia on tavattu sieltä täältä, lähinnä Etelä-Suomesta.
Ratakrassin tieteellisen nimen lajinimi densiflorum viittaa kasvin tiiviisiin kukintoihin.
Aiheesta muualla

Laji.fi: Ratakrassi (Lepidium densiflorum)
Kasviatlas 2018: Ratakrassin (Lepidium densiflorum) levinneisyys Suomessa
Pohjolan kasvien pauloissa: Lepidium densiflorum - ratakrassi
JSTOR Global Plants: Lepidium densiflorum (englanniksi)
Integrated Taxonomic Information System (ITIS): Lepidium densiflorum (englanniksi)
Global Biodiversity Information Facility (GBIF): Lepidium densiflorum (englanniksi)
Racibórzin piirikunta

Racibórzin piirikunta (puol. powiat raciborski) on yksi Sleesian voivodikunnan piirikunnista. Sen arvioitu väkiluku oli vuoden 2019 lopussa 108 211. Piirikuntaan kuuluvat seitsemän kuntaa ovat Kornowac, Krzanowice, Krzyżanowice, Kuźnia Raciborska, Nędza, Pietrowice Wielkie ja Rudnik. Niissä sijaitsee kylien lisäksi kaikkiaan kolme kaupunkia, Racibórz, Kuźnia Raciborska ja Krzanowice.
Racibórzin piirikunnalla on yhteistä rajaa Głubczycen, Kędzierzyn-Koźlen, Gliwicen, Rybnikin ja Wodzisławin piirikuntien sekä Tšekin valtion kanssa.
Piirikunnan väestöpyramidi 2014.
Vuoden 2019 lopussa Racibórzin piirikunnassa arvioitiin olevan 108 211 asukasta, joista 52 prosenttia naispuolisia ja 48 prosenttia miespuolisia. Puolan väestönlaskennassa 2011 väkiluvun laskettiin olevan 110 099 ja sen ennakoidaan vuoteen 2050 mennessä pienenevän 86 290 asukkaaseen. Alle 18-vuotiaiden arvioidaan vuoden 2019 lopussa muodostaneen 16 prosenttia piirikunnan väestöstä, työikäisten 62,3 prosenttia ja eläkeikäisten 21,6 prosenttia väestön keski-iän ollessa 43 vuotta. Elävänä syntyi vuonna 2019 yhteensä 991 lasta. Vuoden 2011 väestönlaskennassa 9,7 prosenttia piirikunnan asukkaista oli saksalaisia.
Rakkauden yhtälö

| Rakkauden yhtälö> I.Q. |
| --- | --- |

Ohjaaja:  Fred Schepisi
Käsikirjoittaja:   Andy Breckman  Michael Leeson 
Tuottaja:   Carol Baum  Fred Schepisi 
Säveltäjä:  Jerry Goldsmith
Kuvaaja:  Ian Baker
Leikkaaja:  Jill Bilcock
Lavastaja:  Gretchen Rau
Erikoistehosteet:  Paul Cross
Pääosat:   Tim Robbins  Meg Ryan  Walter Matthau 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  UIP-Dunafilm Netflix
Ensi-ilta:  25. joulukuuta 1994
Kesto:  95 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Rakkauden yhtälö (engl. I.Q.) on vuonna 1994 ensi-iltansa saanut romanttinen komedia, jonka on ohjannut Fred Schepisi. Vaikka elokuvassa esiintyy todellisia henkilöitä, tarina ja päähenkilöt ovat kuvitteellisia. Einsteinilla ei ollut Catherine Boyd -nimistä veljentytärtä. Todellinen Kurt Gödel oli elokuvahahmosta poiketen hyvin ujo.
Elokuvassa mekaanikko Ed Walters (Tim Robbins) rakastuu Princetonissa opiskelevaan tieteilijään Catherine Boydiin (Meg Ryan), jonka setä on Albert Einstein (Walter Matthau). Hänen setänsäkin pitää Ediä täydellisenä sulhaskandidaattina, siinä että heistä tulisi pari on vain yksi ongelma, Catherine on kihloissa princetonilaisen miehen James Morelandin (Stephen Fry) kanssa. Einstein punoo kolmen professoriystävänsä kanssa monimutkaisen juonen jonka avulla he saavat Catherine kiinnostumaan mekaanikosta.
Rooleissa

| 0 | 1 | 2 |
| --- | --- | --- |
|  Tim Robbins  | … |  Ed Walters   |
|  Meg Ryan  | … |  Catherine Boyd   |
|  Walter Matthau  | … |  Albert Einstein   |
|  Lou Jacobi  | … |  Kurt Gödel   |
|  Gene Saks  | … |  Boris Podolsky   |
|  Joseph Maher  | … |  Nathan Liebknecht   |
|  Stephen Fry  | … |  James Moreland   |
|  Tony Shalhoub  | … |  Bob Rosetti   |
|  Frank Whaley  | … |  Frank   |
|  Charles Durning  | … |  Louis Bamberger   |
|  Keene Curtis  | … |  Eisenhower   |
Lähde:
Aiheesta muualla

Ebert, Roger: I.Q. RogerEbert.com.  25.12.1994. Viitattu 11.7.2022. (englanniksi)
I.Q. Script - Dialogue Transcript Script-O-Rama. Viitattu 11.7.2022. (englanniksi)
Rachůnek

Rachůnek on sukunimi, joka on muun muassa seuraavilla henkilöillä:
Ivan Rachůnek (s. 1981), tšekkiläinen jääkiekkoilija
Karel Rachůnek (1979–2011), tšekkiläinen jääkiekkoilija
Tomáš Rachůnek (s. 1991), tšekkiläinen jääkiekkoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ratamelonnan Euroopan-mestaruuskilpailut

Ratamelonnan Euroopan-mestaruuskilpailut on Euroopan Kanoottiliiton nykyään vuosittain järjestämä ratamelonnan arvokilpailu. Kilpailut järjestettiin ensimmäisen kerran vuonna 1933 Prahassa, jolloin kilpailtiin seitsemässä lajissa.
Kilpailuista pidettiin taukoa vuosina 1937–1956 toisen maailmansodan aikana sekä vuosina 1970–1996. Vuodesta 1997 lähtien EM-kilpailut on järjestetty vuoden välein lukuun ottamatta vuosia 1998 ja 2003 jolloin kilpailuja ei pidetty, vuotta 2019 jolloin ne peruttiin saman vuoden Euroopan kisojen vuoksi sekä vuotta 2020 jolloin ne peruttiin koronaviruspandemian vuoksi.
Kilpailut

Ratamelonnan EM-kilpailut on järjestetty 30 kertaa. Vuonna 1963 ei pidetty erillisiä EM-kilpailuita vaan ne yhdistettiin saman vuoden maailmanmestaruuskilpailujen kanssa.
|  | Vuosi | Kaupunki | Maa |
| --- | --- | --- | --- |
| 1. | 1933 | Praha |  Tšekkoslovakia |
| 2. | 1934 | Kööpenhamina |  Tanska |
| 3. | 1936 | Duisburg |  Saksa |
| 4. | 1957 | Gent |  Belgia |
| 5. | 1959 | Duisburg |  Länsi-Saksa |
| 6. | 1961 | Poznań |  Puola |
| 7. | 1963 | Jajce |  Jugoslavia |
| 8. | 1965 | Snagov |  Romania |
| 9. | 1967 | Duisburg |  Länsi-Saksa |
| 10. | 1969 | Moskova |  Neuvostoliitto |
| 11. | 1997 | Plovdiv |  Bulgaria |
| 12. | 1999 | Zagreb |  Kroatia |
| 13. | 2000 | Poznań |  Puola |
| 14. | 2001 | Milano |  Italia |
| 15. | 2002 | Szeged |  Unkari |
| 16. | 2004 | Poznań |  Puola |
| 17. | 2005 | Poznań |  Puola |
| 18. | 2006 | Račice |  Tšekki |
| 19. | 2007 | Pontevedra |  Espanja |
| 20. | 2008 | Milano |  Italia |
| 21. | 2009 | Brandenburg |  Saksa |
| 22. | 2010 | Trasona |  Espanja |
| 23. | 2011 | Belgrad |  Serbia |
| 24. | 2012 | Zagreb |  Kroatia |
| 25. | 2013 | Montemor-o-Velho |  Portugali |
| 26. | 2014 | Brandenburg |  Saksa |
| 27. | 2015 | Račice |  Tšekki |
| 28. | 2016 | Moskova |  Venäjä |
| 29. | 2017 | Plovdiv |  Bulgaria |
| 30. | 2018 | Belgrad |  Serbia |
| 31. | 2021 | Poznań |  Puola |
Querétaro

| Querétaro (Estado Libre y Soberano de Querétaro) |
| --- | --- |

 Lippu:  Vaakuna
 Sijainti
Valtio:  Meksiko
Osavaltio:  Querétaro
Kunnat:  18
Liittynyt Meksikoon:  1823
Järjestys:  11.
Hallinto:  
 – hallinnollinen keskus:  Santiago de Querétaro
 – suurin kaupunki:  Santiago de Querétaro
 – Kuvernööri:  
 – Senaattorit:  
Pinta-ala:  11 684 km²
Väkiluku (2014):  1 974 400
 – väestötiheys:  169 as./km²
Lyhenteet:  
 – postitunnus:  76
 – ISO 3166:  MX-QUE
 
queretaro.gob.mx
Querétaro (virallinen nimi: Querétaro de Arteaga) on osavaltio Meksikossa. Sen pääkaupunki on Santiago de Querétaro, mutta siitäkin käytetään joskus nimeä Querétaro.
Querétaro rajoittuu pohjoisessa San Luis Potosíin, lännessä Guanajuatoon, idässä Hidalgoon, kaakossa Estado de Méxicoon ja lounaassa Michoacániin. Osavaltion pinta-ala on 11 684 neliökilometriä ja asukasluku noin 1,97 miljoonaa (2014).
Aiheesta muualla

Kuvia tai muita tiedostoja aiheesta Querétaro Wikimedia Commonsissa
Radikaali demokratia

Radikaali demokratia on demokraattinen suuntaus, joka korostaa kansalaisosallistumista, suoraa demokratiaa ja päätöksenteon hajauttamista yhteiskunnassa. Käsitteen kehittivät Ernesto Laclau ja Chantal Mouffe.
Radikaali demokratia voidaan jakaa agonistiseen, deliberatiiviseen ja autonomistiseen suuntaukseen. Se näkee demokratian keinona paljastaa ja haastaa hierarkkisia valtasuhteita edistämällä monimuotoisuutta ja avointa keskustelua päätöksentekoprosessissa.
Kirjallisuutta

Ernesto Laclau ja Chantal Mouffe: Hegemony and Socialist Strategy: Towards a Radical Democratic Politics. 1985.
Eskelinen, Teppo: Demokratia utopiana ja sen vastavoimat. Vastapaino, 2019.
Dahlberg – Siapera: Radical Democracy and the Internet. 2007.
Radikaali sosiologia

Radikaali sosiologia on 1960-luvulla lähinnä Yhdysvalloissa alkunsa saanut sosiologian suuntaus. Tärkeitä sytykkeitä radikaalin sosiologian synnylle olivat monet yhteiskunnalliset liikkeet, kuten naisliike, rauhanliike ja opiskelijaliike sekä marxilaisen ajattelun suosio.
Radikaalit sosiologit halusivat muuttaa sekä maailmaa että omaa tieteenalaansa entistä demokraattisemmaksi ja oikeudenmukaiseksi. Valtavirran sosiologiaa pidettiin sisäänpäin lämpiävänä ja radikaalit sosiologit halusivat lisätä sosiologian ”yhteiskuntasidosta” eli käytännöllisiä yhteyksiä akateemisen maailman ulkopuoliseen yhteiskuntaan.
Näkemystensä kehittämiseksi ja julkistamiseksi radikaalit sosiologit perustivat vuonna 1969 The Insurgent Sociologist -lehden, jota nykyisin julkaistaan nimellä Critical Sociology.
Radikaalin sosiologian ajatuksia on kehitelty eteenpäin niin kutsutun julkisen sosiologian (public sociology) piirissä, jonka keulahahmo on Michael Burawoy.
Radikaalin sosiologian yleiset tavoitteet, tiedonintressi ja tutkimuskohteet tulevat lähelle kriittisen pedagogiikan vastaavia.
Aiheesta muualla

Sosiologit ilman rajoja -yhdistys. (saksaksi)
Reprise Records

| Reprise Records |
| --- | --- |

Emoyhtiö:  Warner Music
Perustettu:  1960
Perustajat:  Frank Sinatra
Tilanne:  aktiivinen
Jakelijat:  Warner Music
Tyylilajit:  monia
Kotimaa:  Yhdysvallat
Kotisivu
Infobox OKNimi-testi OK: 
Reprise Records [rɪ'priːz] on yhdysvaltalainen levy-yhtiö. Se on Warner Music Groupin omistuksessa ja toimii Warner Brothers Recordsin alaisuudessa.
Frank Sinatra perusti Reprisen vuonna 1960 ja myi sen Warner Brothers Recordsille 1963. Tunnettuja varhaisvuosien kiinnityksiä ovat olleet muun muassa Joni Mitchell, Jimi Hendrix ja Captain Beefheart. Neil Young julkaisee albuminsa yhä Reprisen kautta.
Reprise Records on julkaissut muun muassa Green Dayn, The Smashing Pumpkinsin, Avenged Sevenfoldin, The Usedin, Mastodonin, Eric Claptonin, Fleetwood Macin, Josh Grobanin, My Chemical Romancen, Army of Loversin  ja Oasiksen tuotantoa.
Aiheesta muualla

Viralliset sivut (Arkistoitu – Internet Archive) (englanniksi)